Diari Oficial de la Generalitat Valenciana


Sumari del DOGV 4937, del 02-02-2005 (2005/779)

ACORD de 15 de desembre de 2004, de la Comissió Territorial d'Urbanisme de Castelló, relatiu a la modificació puntual del Pla General d'una nova unitat d'execució Montornés, en execució de la sentència al municipi de Benicàssim.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/779


Data del document
:   15-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benicàssim
    * concurs administratiu
    * execució de sentència
    * pla d'urbanisme
    * recurs administratiu

ACORD de 15 de desembre de 2004, de la Comissió Territorial d'Urbanisme de Castelló, relatiu a la modificació puntual del Pla General d'una nova unitat d'execució Montornés, en execució de la sentència al municipi de Benicàssim. [2005/M779]
  
Després de vore l'expedient relatiu a la modificació puntual del Pla General relativa a la nova unitat d'execució Montornés, en execució de la sentència a Benicàssim, i de conformitat amb els següents,
  
Antecedents
  
1. El Ple de l'Ajuntament de Benicàssim, en sessió de 24 de juny de 2004, va acordar exposar al públic la modificació, la qual es va dur a terme mitjançant anuncis publicats en el periòdic Heraldo de Castellón de 8 de juliol de 2004 i en el Diari Oficial de la Generalitat Valenciana de 22 de juliol de 2004. Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació en sessió de 28 d'octubre de 2004.
  
2. El projecte consta de memòria i plànols.
  
3. L'objecte de la modificació és donar compliment a la sentència del Tribunal Superior de Justícia de la Comunitat Valenciana de 3 d'abril de 1998, dictada en el recurs contenciós administratiu 2192/1994, i declarada ferma per la sentència del Tribunal Suprem desestimatòria del recurs de cassació de 3 de març de 2003.
  
La referida sentència va estimar el recurs contenciós interposat contra la resolució del conseller d'Obres Públiques, Urbanisme i Transports de 28 de juny de 1994, que va aprovar definitivament el Pla General de Benicàssim, «ja que classifica com a sòl no urbanitzable les parcel·les de l'actora incloses en la urbanització Montornés (...) que reconeix el dret de l'actora que quede classificat com a sòl urbà aquell inclòs en la urbanització Montornés que en el Pla General d'ordenació urbana ha quedat classificat com a sòl no urbanitzable».
  
Complint amb el que ha assenyalat la sentència, l'Ajuntament ha tramitat aquesta modificació, en la qual classifica com a sòl urbà inclòs en una unitat d'execució les parcel·les a què es refereix la sentència, arreplegant l'ordenació urbanística anterior al Pla General de 1994, amb les adaptacions necessàries com a conseqüència de la necessitat incorporar l'ordenació a la cartografia i sistemàtica del nou pla.
  
El resum de superfícies de la unitat d'execució és el següent:
  
Superfície 119.008,65 m²
  
Unifamiliar en filera 30.041,32 m²t
  
Zona verda 35.305,39 m²
  
Xarxa viària 23.620,39 m²
  
Aprofitament mitjà 0,30915 m²t/m²s
  
4. No s'han emés informes sectorials.
  
Fonaments de dret
  
1. La tramitació de la present modificació puntual del Pla General de Benicàssim ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
2. La documentació està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
3. L'article 118 de la Constitució estableix que «és obligatori complir les sentències i la resta de resolucions fermes dels jutges i tribunals, com també prestar la col·laboració requerida per aquests en el curs del procés i en l'execució del que resol».
  
Al seu torn, l'article 17.2 de la Llei Orgànica del Poder judicial (Llei Orgànica 6/1985, d'1 de juliol), estableix que «les administracions públiques ... han de respectar i, si és el cas, han de complir les sentències i la resta de resolucions judicials que han guanyat fermesa o siguen executables d'acord amb les lleis».
  
Finalment, l'article 104.1 de la Llei de la Jurisdicció Contenciosa Administrativa de 13 de juliol de 1998 (en endavant LJCA) indica que l'execució de la sentència per l'administració exigeix que aquesta «la porte a efecte i practique el que exigisca el compliment de les declaracions contingudes en la decisió».
  
En el cas que ens ocupa la modificació dóna puntual compliment a allò que ha assenyalat la sentència, per la qual cosa és procedent la seua aprovació definitiva.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló acorda: Aprovar definitivament la modificació puntual del Pla General de Benicàssim relativa a la delimitació de la unitat d'execució Montornés, en execució de la sentència.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la Secretaria Autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 15 de desembre de 2004.- El secretari de la Comissió Territorial d'Urbanisme: Fernando Renau Faubell.